
Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


't Cornisch of Cornish (inheimse naom Kernowek, in awwer 
spellinge Kernewek of Kernuack) is de Keltische taol die vaanajds in 
't Ingels graofsjap Cornwall gesproke woort. De taol is 't ingste 
verwant aon't Bretons en (in minder maote) 't Welsh Ze is in d'n 
achtienden iew oetgestorve meh in de twintegste iew nui leve 
ingebloze. De Britse euverheid erkint de Cornische taol oonder 
sjapiter II vaan't Europees Handves veur Minderheidstaole . 

'ne Pub in Penzance met Cornisch 
op de gevel. Zoe'n opsjrifte kinne op 
vadi plaotse in Cornwall, zeker in't 
weste, weure gezeen. 


Historic 


Wie hadr zdstertaole stamp't Cornisch aof vaan't Brits, de Keltische 
taol die in de ajdheid in Groet-Brittannie of groete deile daovaan 
woort gesproke. Bij d'n inval vaan de Angelsakse weke de Kelte, 
veur zoewied neet geassimileerd, oet nao Armorica (wat daovaandan 
Bretagne gong heite) en nao de westeleke oetheuk vaan't eiland: 

Cumbrie, Wales en Cornwall. Op dat memint mote de veer taole - 
neve Welsh, Cornisch en Bretons waor de veerde taol Cumbrisch , 
wat later in de middeliewe verdween - nog sterk opein geleke hdbbe 
en ieder dialekte vaanein zien gewees. Cornisch en Bretons zouwe 
nog tot deep in de middeliewe oonderling verstoonbaar blieve. 

Ouch nao de oonderwerping vaan Cornwall door Wessex (roond 
800) bleef de taol in gebruuk. Oostelek vaan d'n Tamar woort Ingels 
de veurtaol (graofsjap Devon) , westelek daovaan bleef't Keltisch in 
gebruuk. Dees situatie bleef oonveraanderd tot't ind vaan d'n daartienden iew. In deen tied begos Cornwall 
vreidzaam te veringelse, wat 'n laankzaam versjuiving vaan de taolgrens tot gevolg had. Groete deile vaan't 
graofsjap bleve evels de facto eintaoleg: oet de late middeliewe zien oetgebreide literair werke 
euvergelieverd, veural buunwerke. 



't Laankzaam verdwijne vaan de 
Cornische taol oet Cornwall. 


















Nao 1500 gong't verval holder. In 1549 lag't Ingels Liegerhoes aon alle kerke't Book of Common Prayer 
op, met gezaange in't Ingels die de Latiense liturgie moste vervaange. In Cornwall, boe vaol lui gein Ingels 
koste of wouwe spreke, lokde dat verzat oet. Dit verzat woort hel oonderdrdk en de Ingelse taol woort in 
gans Cornwall doorgeduid. 'n Bijkoumende rei veur't verval waor tot de band met Bretagne gooddeils 
verbroke waor. 

A1 in de zeventienden iew, wie de taol ziech had trdkgetrokke tot in 't weste vaan Cornwall, merkde 
sommege op dat't Ingels va5l mie woort gesproke en beter woort verstande es't Cornisch. Wienie de taol 
oetstorf is neet dudelek. In hadren tied woort Dolly Penthreat, 'n inwoenster vaan't ddrpke Mousehole die in 
1777 storf, es de leste mojertaolspreekster gezeen. Es twiede taol neven't Ingels leefden't evels laanger 
door. Zoeget t'rzelfdertied, en in 'tzelfde dorp, wis eine William Bodinar de taol oet de moond vaan 
Cornische vessers te here. Zelfs in de late negentienden iew gaof't nog lui die get devaan wiste. Oet de 
moond vaan John Davey, 'ne boer oet Zennor, wis me in deen tied nog e veerske op te teikene. Zelfs in d'n 
twintegsten iew gebruukde sommege nog Cornische wadrd en oetdrdkkinge - meugelek gaof't ouch toen 
nog lui die drin koste conversere. 

't Greujend Keltisch nationalisme in zjus dezen tied reep in vadl Cornishmen't verlange op um de taol te 
here. Henry Jenner publiceerde in 1904 e handbook veur't Cornisch. Heer had ziech daoveur gebaseerd op 
diverse aw tekste. Dees publicatie zuut me deks es't begin vaan de Cornische heropleving. Diverse werke 
volgde in de loup vaan d'n twintegsten iew. Zeker vaanaof 1980 begoste ummer mie lui't Cornisch ouch 
weer es spreektaol te gebruke. Dit leide wel tot discussies euver de te gebruke v5rm. Vaanajds hadde de 
revivaliste gebruuk gemaak vaan 't Unified Cornish wat Robert Morton Nance vaanaof 1929 had 
oontwikkeld. Ken George waor dao neet gans tevrei met en oontworp in 1986't Kernewek Kemmyn. Roond 
dezelfden tied kaom Richard Gendall met't Kernuack Nowedga, 'ne vorm dee ziech in tegestelling tot de 
veurege neet op't Middelcornisch meh op't laat-Cornisch vaan de zeventienden en achtienden iew baseert. 

In 2002 kraog de taol erkinning vaan de Britse euverheid oonder 't Europees Handves veur 
Minderheidstaole. Met dees erkinning woort wel dudelek wie groet't probleem vaan de oonderling strijege 
standaarde waore. Me naom in 2008 daorum 'ne nuie vorm aon, de Standard Written Form of Furv Skrifys 
Savonek. De mieste oteurs hobbe bun eige spellingsveurkaore laote valle veur deze nuie standaard. 

Intdsse heet de taol e hemfelke sprekers, verspreid euver gans Cornwall meh get talrieker in't weste vaan't 
graofsjap boe de taol noets gans weg is gewees. Me sjat tot't in 2015 zoe'n 300 a 400 mojertaolsprekers 
gaof, bekaans allemaol kinder, en zoe'n 300 a 600 vleujende twiedetaolsprekers. E groeter aontal, oongeveer 
3.000 lui, kin metkoume in sumpel gesprekke. Zoewel veur de nui generatie mojertaolsprekers es veur de lui 
die't Cornisch later here weurt vadl gedoon. Diverse literair werke zien vertaold, loupend vaan Kuifje^^^ tot 
aon de Biebel. De Cornische Biebel oet 2011 is nog oet't Ingels vertaold; intdsse Idp e perjek um'm gans 
oet de groondteks te vertaole. Ouch orzjineel literatuur versjijnt weer. 

Kinmerke 


't Cornisch debt vadl met't Welsh en nog mie met't Bretons. De taol maak gebruuk vaan de typisch 
Keltische mutaties. 't Werkwoord kin oetgebreid weure vervoog, 't zelfstandeg naomwoord evels kin allein 
nao getal weure verboge en kint gein naomvalle. 't Gief e bepaold lidwoord an; 'n oonbepaold lidwoord 
oontbrik. 't Adjectief kump nao't zelfstandeg naomwoord. 

Versjelle met't Welsh lieke talriek, meh dat kump ouch door de oetereinloupende spellinge die de twie taole 
gebruke. Negeert me die, daan velt oonder mie op: 

■ 't Bepaold lidwoord in't Cornisch is an, neet yr wie in't Welsh 

■ 't Gief neet drei, meh veer mutaties, zjus wie in't Bretons: verweiking, aspiratie, verhelling en 
gemingk. 




■ / en r zien neet vatbaar veur mutatie, wie dat in't Welsh wel zoe is (// > I, rh > r) 
E versjel met't Bretons is tot't Cornisch de klaanke dh en th heet gehawwe. 


Rifferenties 


1. Dalen Llyfrau - Tintin Kernewek (http://www.dalenllyfrau.com/Tintin-Kernewek-Cornish.html) 

(sic) 


Extern links 


■ Ferdinand, Siarl (2013). Brief History of the Cornish 
language, its Revival and its Current Situation. "E-Keltoi", 

Vol. 2, 2 Dec, pp. 199-227 (https://www.academia.edu/532 

3710/A Brief History of the Cornish Language its Revi 

val and its Current Status) 

■ Agan Tavas (http://www.agantavas.org.uk/) , 't Gezeisjap veur de Cornische taol 

■ Breursjap vaan de Cornische taol (http://www.cornish-language.org/) 

